cyanic-selkie/wikianc huggingface dataset:
Օրքնիի կոմսություն
Նորվեգական Օրքնիի կոմսությունը
Հարալդ Առաջին Հարֆագրը կամ Հարալդ Առաջին Նորվեգացին Օրքնին և Շետլանդը իր թագավորության մաս հայտարարեց շուրջ 875-ին և քաղաքական տարաձայնությունների ու խնդիրների պատճառով ստիպված եղավ ձեռնարկել ռազմական գործողություններ՝ ապահովելու համար այս կղզիների հավատարմությունն իրեն։ Հարալդի թշնամիներից որոշները Օրքնիից հեռացան Իսլանդիա, և, հնարավոր է նաև, Ֆարերյան կղզիներ։ Այդժամ Հարալդը վերցրեց իշխանությունները Օրքնիի տեղական առաջնորդներից և նշանակեց Օրքնիի կոմսերին, ովքեր պետք է լինեին կղզիների ամենաբարձրաստիճան ազնվականները և պետք է արքայի փոխարեն ձևավորեին տեղական իշխանություն։
1468-ին Դանիայի և Նորվեգիայի արքա Քրիստիան Առաջինը զիջեց Օրքնին և Շետլանդը  իր դստեր՝ արքայադուստր Մարգարեթի չվճարված օժիտի դիմաց, ով ամուսնացել էր Շոտլանդիայի արքայազն Հակոբ Երրորդի հետ։ Քրիստիան Առաջինը այդպես էլ չվճարեց Հակոբի հորը խոստացված գումարը և այսպիսով այս երկու կղզիախմբերը դարձան շոտլանդական թագավորության մաս։ Կոմսական գահը, առանց հստակ սկանդինավյան ժառանգական գծի կամ այդ գծի շարունակման համար անհրաժեշտ քաղաքական աջակցության կամ մեխանիզմի, հանձնվեց շոտլանդական լորդերին։ 1471-ին Հակոբը Քեյթնեսի հողերը հանձնեց Օրքնիի կոմս Վիլյամին իր հողերի փոխարեն և այսպես Օրքնին և Շետլանդը մտան Շոտլանդիայի Թագավորության կազմի մեջ։
Շոտլանդական Օրքնիի կոմսությունը
1567 թվականին Բոթվելի չորրորդ կոմս, Մարի Ստյուարտի ամուսին Ջեյմս Հեփբերնին տրվեց Օրքնիի դքսի տիտղոսը։ Երբ Մարին կորցրեց գահի նկատմամբ իր հավակնությունները, իր ամուսինը ևս կորցրեց դրանք Օրքնիի նկատմամբ և տիտղոսը համարվեց վերացած։
Ռոբերտ Ստյուարտին տրվեց Օրքնիի կոմսի տիտղոսը և այն վերստեղծվեց, բայց իր որդին, Պատրիկ Ստյուարդը զրկվեց վերջինիցս։
Տիտղոսի երրորդ վերստեղծումը տեղի է ունեցել 1696-ին, երբ Օրքնիի կոմս հռչակվեց Ջորջ Համիլթոնը։ Հենց իր ընտանիքի և այդ տիտղոսի հետ առնչվող ընտանիքների շնորհիվ է այդ տիտղոսը պահպանվել մինչև այսօր։
Կատեգորիա:Շոտլանդիայի պատմություն Կատեգորիա:Նորվեգիայի պատմություն
Արևածաղիկ (Գուստավ Կլիմտ)
«Արևածաղիկ» (Die Sonnenblume), ավստրիացի նկարիչ Գուստավ Կլիմտի բնանկար։ Համարվում է նկարչի՝ բնությանը նվիրված գործերից ամենաքնարականը։ Նկարիչը խստորեն տարանջատել է դիմանկարչության և բնանկարչության ժանրերը, ուստի անձնավորված «Արևածաղիկը» նկարչի արվեստում ժանրերի միախառնման ամենավառ օրինակն է ։
Պատմություն
Ոսկեշող ցոլքերով պատված «Արևածաղիկը» ստեղծվել է նկարչի «ոսկե շրջանի» մայրամուտին՝ 1908 թվականին՝ հատուկ Վիեննայի գեղարվեստական ցուցահանդեսի համար, որտեղ այն ցուցադրվել է դեռևս անավարտ « Համբույր » և «Ոսկե Ադել» ստեղծագործությունների հետ։ 1909 թվականին «Արևածաղիկը» ցուցադրվել է Մյունխենի 10-րդ միջազգային գեղարվեստական ցուցահանդեսում, 1910 թվականին ցուցադրվել է Վենետիկի 9-րդ բիենալեում, 1914 թվականին ցուցադրվել է Պրագայում՝ նկարիչների չեխ-գերմանական միության ցուցահանդեսում։
Մինչև 1912 թվականը բնանկարը պատկանել է պղնձաձուլական մագնատ Կառլ Վիտգենշտեյնին, այնուհետև նկարը ձեռք է բերել շինարարական խորհրդատու Հենրիխ Մայերը, ապա այն դարձել է Պարցար ամուսինների սեփականությունը։ 2012 թվականին Պարցարների որդին՝ հավաքորդ Պետեր Պարցարը, իր ծնողների կտակի հմաձայն՝ «Արևածաղիկը» նվիրել է Բելվեդեր պատկերասրահին՝ Կլիմտի մեկ այլ՝ «Ընտանիք» ստեղծագործության հետ ։
Նկարագրություն
Կլիմտը նկարի առջևի ֆոնի ծաղկափթիթ գորգի վրա՝ ծաղիկների վերամբարձ պատվանդանին, պատկերել է արևածաղիկը, որը զբաղեցնում է նկարի ողջ կենտրոնական հատվածը։ Նկարը մոտիկց դիտելիս նկարի ետին պլանը արևածաղկին լրացուցիչ խորհրդավորություն է հաղորդում։ Բացի անսովոր կոմպոզիցիայից՝ Կլիմտը կիրառում է իր համար նոր գեղանկարչական հնարք․ հագեցած կանաչ և կարմիր երանգների մուգ ներկերը ծածկում են մեկը մյուսին, իսկ ծաղիկները նկարվել են ոչ թե ձեռքի մեկ հպումով, այլ մի քանի վրձնահարվածներով։ Գեղարվեստական քննադատ Լյուդվիգ Խևեշին հիացմունքով է նկարագրում «մարդեղենացած» «Արևածաղիկը»։
Արևածաղկի կանացի կերպարը հիշեցնում է նկարչի ընկերուհուն՝ Էմիլիա Ֆլյոգեի ն, ում Կլիմտը նվիրել է նկարների շարք, որտեղ գեղեցկուհին պատկերվել է սեփական ձևվածքի շքեղ շրջազգեստներով։ Նկարները ստեղծել են Լիտցլբերգում՝ 1906 թվականին։
Արևածաղիկները գեղանկարչության մեջ
Կիմտը ծանոթ է եղել Վան Գոգի « Արևածաղիկներին», որը ցուցադրվել է 1903 թվականին Վիեննական սեցեսսիոնի կազմակերպած իմպրեսիոնիստների ցուցահանդեսին։ Եթե Վան Գոգին հետաքրքրել են թառամող ծաղիկների փոփոխությունները, ապա Կլիմտն իր «ոսկե շրջանի» բարձունքում գեղանկարչական խճանկարի տեխնիկայով ոսկեգույն ֆոնի վրա ստեղծել է հպարտ արևածաղկի փառահեղ պատկերը՝ համահունչ իր ստեղծած կանացի շքեղ դիմանկարներին։ Կիմտի «Արևածաղկի» ազդեցությամբ երիտասարդ Էգոն Շիլեն 1909 թվականին ստեղծել է իր մարդակերպ «Արևածաղիկը», որտեղ արևածաղկի կլիմտյան փառահեղ պաթոսն իր տեղը զիջել է թառամած անհուսությանը։
Ծանոթագրություններ
Կատեգորիա:1907 նկարներ Կատեգորիա:Արվեստ
Լոնգյոյ
Լոնգյոյ (Longueuil, ստուգաբանությունը՝ բանավեճ), Կանադայի Քվեբեկ նահանգի Մեծ Մոնրեալ մեգապոլիսի կազմի մեջ մտնող քաղաք։ Քաղաքը գտնվում է Սուրբ Լավրենտիոս գետի աջ ափին։ Մոնրեալի սուբուրբանիզացման պրոցեսի արդյունքում բոլոր կողմերից քաղաքը շրջապատում է այսպես կոչված Հարավային պսակի բնությունը։ 2000թ. հունիսին քաղաքը մտել է Մոնրեալ քաղաքային միության կազմի մեջ։ Վարչատարածքային պլանում բաժանվում է 4 շրջանի։
Պատմություն
Լոնգյոյ շրջանի տեղանքը հայտնագործվել է 16-րդ դարում ֆրանսիացիների կողմից։ Քաղաքի առաջին իշխանը (сеньор) դարձել է ֆրանսիացի զինվորական-հետազոտող Շարլ լե Մոյնը, ով Նոր Ֆրանսիայից եկել էր 1641թ.-ին և 1657թ.-ին Լոնգյոյի իշխանական թագ ստացել։ Լոնգյոյ գյուղը քարտեզի վրա պաշտոնապես հայտնվել է միայն 1848թ.: Լոնգյոյ է կոչվել կից Դիեպ գյուղի (Ֆրանսիա) պատվին։ Այդ անվանման ծագումը վիճելի է (հնարավոր է լատիներեն «longus»՝ երկար բառից կամ կելտերեն «лонг»`նավ բառից, հավանաբար նաև գալա-հռոմեական ծագման խաչասերված տարբերակը)։
Բնակչություն
2010թ.-ի տվյալներով ունի 232 516 բնակիչ։ Տարածքի մեծությամբ Քվեբեկի 5-րդ քաղաքն է, զբաղեցնում է 116 կմ² տարածք։ Բնակչության խտությունը համեմատաբար մեծ չէ՝ 1.988,6 մարդ/կմ² (Սանկտ Պետերբուրգում 6000 մարդ/կմ²)։ Վերջին ժամանակներում նրա զարգացման համար խթան են հանդիսացել Բլյո-Ռիվաժ համատիրության բարձրացումը և նոր կամպուսի շինարարությունը Շերբրուկի համալսարանում։
Պատկերասրահ
Կատեգորիա:Կանադայի քաղաքներ Կատեգորիա:Քվեբեկի քաղաքներ Կատեգորիա:Լոնգյոյհ Կատեգորիա:Մոնտերեժի
Գրիգոր Թագվորյան
Գրիգոր Վահեի Թագվորյան (1999 թ. սեպտեմբերի 19, Գյումրի - 2020 թ. հոկտեմբերի 10, Ջրական), 44-օրյա պատերազմի մասնակից։
Կենսագրություն
Ծնվել է Գյումրի քաղաքում։ 2018 թ. մեկնել է զինվորական ծառայության «Ես Եմ» ծրագրով։ 2020 թ. hոկտեմբերի 10-ին զոհվել է Արցախի Հանրապետության Ջրականի շրջանում  ։
Կրթություն
2006-2017 թթ. սովորել և ավարտել է Գյումրու թիվ 21 հիմնական, այնուհետև թիվ 37 ավագ դպրոցները։ Սովորելու ընթացքում արժանացել է բազմաթիվ գովասանագրերի, շնորհակալագրերի։ Մասնակցել է տարբեր ինտելեկտուալ խաղերի և ուսումնական մրցաշարերի՝ ցուցաբերելով մեծ առաջադիմություն։ 2017 թ. ընդունվել է Երևանի պետական համալսարանի Կենսաբանություն ֆակուլտետի Կենսաֆիզիկա և կենսաինֆորմատիկա բաժինը։
Սպորտ
5 տարեկանից զբաղվել է սպորտային մարմնամարզությամբ, այնուհետև սպորտային ակրոբատիկայով։ Մասնակցել է Հայաստանի և միջազգային բազմաթիվ մրցումների։ 2014 թ. ՌԴ Մոսկվա քաղաքում Համառուսաստանյան մրցաշարում գրավել է առաջին տեղը, 2 անգամ դարձել է Հայաստանի չեմպիոն, 2 անգամ Երևան քաղաքի չեմպիոն և 6 անգամ Հայաստանի փոխչեմպիոն ։ 2014 թ ստացել է Հայաստանի սպորտի վարպետի կոչում։ 2015 թ-ից սկսել է զբաղվել նաև հունահռոմեական ըմբշամարտով։
Զինվորական ծառայություն
2018 թ. մեկնել է զինվորական ծառայության «Ես Եմ» ծրագրով՝ 3 տարի ժամկետով։ Ծառայության ընթացքում ցուցաբերել է մեծ առաջադիմություն, արժանացել է խրախուսանքի հրամանատարության կողմից, պարգևատրվել է պատվոգրով, ստացել է Հայաստանի ԶՈՒ և ՊԲ «Լավագույն զինվոր մարզիկ» և «Քաջարի մարտիկ» շքանշաններ։
Երբ հարցրել են ինչու երեք տարի, ոչ թե հասարակ երկու, Գրիգորը պատասխանել է. «Չես կարծու՞մ, որ մեր հայրենիքը արժանի է, որ մեկ տարի ավելի նվիրենք մեր կյանքից նրան, արժանի է, որ մի քիչ ավելի պաշտպանենք»։
2020 թ սեպտեմբերի 27-ին ադրբեջանի կողմից սանձազերծած պատերազմի ժամանակ կատաղի թեժ մարտեր է մղել թշնամու դեմ՝ պաշտպանելով Հայրենիքը։ Պատերազմի ժամանակ իր զինակից ընկերների հետ կարողացել են խոցել թշնամու 5 անօդաչու սարք և մեկ ուղղաթիռ։ Հոկտեմբերի 9-ին կատաղի մարտերի ժամանակ որոշ ջոկատներ հետ են նահանջել։ Ռադիոկապի միջոցով նաև Գրիգորին են նահանջի հրաման տվել, բայց Գրիգորը նրանց պատասխանել է. «Ես հետ նահանջող չեմ, ես էդ տղեն չեմ, էդ մարդու տղեն չեմ, մինչև վերջ առաջ կերթամ»։ Հոկտեմբերի 10-ին թշնամու կողմից արձակած հրթիռի (գրադ կայանքի) պայթունի հետևանքով զոհվեց Արցախի Հանրապետության Ջրականի շրջանում։
Գրիգոր Թագվորյանը հակառակորդի հետ շփման գծում մարտական հերթապահություն իրականացնելիս զգոնություն և վճռականություն ցուցաբերելու, ինչպես նաև զինվորական բարձր կարգապահության համար պարգևատրվել է պատվոգրով։
Գրիգոր Թագվորյանը ԱՀ Նախագահի 2021 թ. N 238-Ա հրամանագրով հետմահու պարգևատրվել է «ՄԱՐՏԱԿԱՆ ԾԱՌԱՅՈՒԹՅՈՒՆ» մեդալով։
Whatever It Takes
"Whatever It Takes", ամերիկյան Imagine Dragons ռոք խմբի երգն է։ Այն թողարկվել է 2017 թվականի մայիսի 8-ին Kidinakorner-ի և Interscope֊ի միջոցով։ Այն ավելի ուշ՝ 2017 թվականի հոկտեմբերին դարձել է խմբի երրորդ ստուդիական ձայնասկավառակ՝ Evolve֊ի սինգլը։ Այն նաև Battleground֊ի WWE's PPV֊ի պաշտոնական երգն է։ Երգը 2018 թվականի փետրվարի 13-ին ուղարկվեց Միացյալ Նահանգների contemporary hit radio֊ին ։
Երգի անունը և Evolve ձայնասկավառակի թողարկման օրը հայտարարված էր 2017 թվականի մայիսի 9֊ը ։
2017 թվականի հոկտեմբերին նրանք հանդես եկան իրենց երգով Late Night with Seth Meyers֊ում ։
2018 թվականի փետրվարին Imagine Dragons֊ը խնդրեց Conservative Political Action Conference-ին չօգտագործել այդ երգը իրենց էջում ։
Տեսահոլովակ
Երգի տեսահոլովակը թողարկվել է 2017 թվականի հոկտեմբերի 12֊ին։ Այն նկարահանված էր Մէթ Իսթոնի և Աերոն Հիմսի կողմից։ Իսթոնը նախկինում ևս համագործակցել է Imagine Dragons֊ի հետ՝ նկարահանելով նրանց "On Top of the World", "Roots", և "Believer" երգերի տեսահոլովակները։ Տեսահոլովակի սկզբում գլխավոր երգիչ՝ Դեն Ռեյնոլդսը, լողում է ջրով լցված սենյակում։ Անցում է կատարվում հաջորդ տեսարանին, որտեղ Ռեյնոլդսը և խումբը նվագում են նույն սենյակում, սակայն այստեղ սենյակը լցված չէ ջրով։ Երբ նրանք ներկայացնում են երգի կրկներգը, տանիքը քանդվում է և սկսում է անձրև գալ։ Երգի ընթացքում անձրևը շարունակվում է և սենյակը ամբողջովին լցվում է ջրով։ Չնայած դրան խումբը շարունակում է նվագել։ Երբ Ռեյնոլդսը երգում է, առարկաները նետվում են այս ու այն կողմ։ Մինչ վերջին կրկներգի ավարտը, ցույց է տրվում, թե ինչպես է խումբը անշունչ լողում ջրում։ Երբ նրանք նորից սկսում են երգը, բեմը ամբողջովին փոխվում է, սենյակը լցվում է ոչ թե ջրով այլ պատվում է կրակով։ Երբ երգն ավարտվում է, ամեն ինչ ծածկվում է կրակով և երաժշտությունը դադարում է ։
Ծանոթագրություններ
Կատեգորիա:2017 սինգլներ Կատեգորիա:2017 երգեր Կատեգորիա:Imagine Dragons երգեր
Յան Գունար Ռյոյսե
Յան Գունար Ռյոյսե (Jan Gunnar Røise, ), թատրոնի և կինոյի նորվեգացի դերասան։
Կենսագրություն
Սովորել է Նորվեգիայի ժողովրդական թատերական ակադեմիայում։ Բեմում նրա դեբյուտը կայացել է Նորվեգիական ժողովրդական թատրոնում 2000 թվականին «1001 գիշեր» պիեսի բեմադրության ժամանակ ։ Այնտեղ շարունակում է խաղալ մինչև այժմ՝ ավելի քան 30 պիեսներում ։ Ի թիվս նրա առանցքային դերերի կարելի է նշել Բենջամին (Յուհան Ավգուստ Ստրինդբերգի «Զատիկ»), Կերուբինո (Պիեռ Բոմարշեի «Ֆիգարոյի ամուսնությունը»), Ռագնար Բրուվիկ (Իբսենի «Սոլնեսի կառուցողը»), Յալմար Էկդալ (Իբսենի «Վայրի բադ»), Ջիմ Օ’Քոնոր (Թենեսի Ուիլյամս «Ապակե հրեշը») ։
Ռյոյսե հաճախ խաղում է փոքրիկների համար․ նա մասնավորապես խաղացել է «Առյուծասրտի եղբայրներ»-ից Կառլի և Աստրիդ Լինդգրենի «Երկարագուլպա Պեպպի»-ից պարոն Նիլսոնի, «Կարդամոնից մարդկանց և ավազակներին»-ից Ջոնաթանի և Թուրբյորն Էգների «Արկածները անտառում» Մկնիկի դերերը ։
Ռյոյսե հաճախ է հրավիրել արտասահմանյան (հիմնականում ամերիկյան) մուլտֆիլմերի նորվեգերեն ձայնավորման համար։ «Znett» ֆիլմերի մասին նորվեգական ամսագիրը գրել է, որ «նրանց համար, ովքեր ունեն երեխաներ, ամեն կիրակի առավոտ սկսվում է Յան Գունար Ռյոյսեի ձայնով» ։
Ռյոյսեի մասնակցությամբ ամենանշանավոր ֆիլմերից են «Հավայներ, Օսլո» (2004), «Ընկեր Պեդերսեն» (2006), «Բավականին բարի մարդ» (2010), «Սովորական աշխատանքային օր» (2010, Էրլոնդ Լու սցենարով)։ Դերասանը նաև հրավիրվել է հոլիվուդյան «Ոչինչ» (2011) սարսափ ֆիլմի նկարահանումներին ։
Ռյոյսե հանդիսանում է Nicolai փոփ-ռոք խմբի վոկալիստը, նաև նվագում է ստեղնաշարային գործիքներ և ուկուլելե։
Ծանոթագրություններ
Կատեգորիա:Նորվեգացի դերասաններ Կատեգորիա:Նորվեգացի երգիչներ Կատեգորիա:Նորվեգացի երաժիշտներ Կատեգորիա:Թատրոնի դերասաններ
Գրողի տարածը
«Գրողի տարածը», 2020 թվականին «Դարակ» հրատարակչության հրատարակած Վահե Ղուկասյանի գիրքը, որն ընդգրկում է համանուն վիկաը և «Թելերն ու գրականության նշանները» ու «Վազելու ժամանակ» պատմվածքները ։ Խմբագիր՝ Աշոտ Գաբրիելյան, կազմը՝ Սիրանուշ Մխիթարյանի, գեղարվեստական խմբագիր՝ Դավիթ Հակոբյան։ 108 էջ։
Վեսկիդ Վոժ (Լյոկ Ներյազի վտակ)
Վեսկիդ Վոժ (Веськыд-Вож), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Յորսա գետի ձախ ափին՝ 43 կմ հեռավորության վրա։ Գետի երկարությունը կազմում է 17 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սան Ջորջո դի Պեզարո
Արտաքին հղումներ
Կատեգորիա:Իտալիայի քաղաքներ
.an
.an, Նիդերլանդյան Անտիլյան կղզիների վերին մակարդակի ազգային դոմենը։ Դոմենը ղեկավարվում է Նիդերլանդների Անթիլիայի պետական ​​համալսարանի կողմից։ 2010 թվականին Նիդեռլանդական Անթիլների լուծարումից հետո այս դոմենի ապագան մնում էր անորոշ ։ Ճիշտ է, կան շուրջ 800 գրանցումներ .an գոտում, որոնցից մի քանիսը ուղղակիորեն գտնվում են .and տիրույթում, իսկ մնացածը՝ երրորդ մակարդակի վրա, օրինակ՝ google.com.an, youtube.com.an, yahoo.com.an, visa.com.an ։ Միայն 2015 թվականի հուլիսի 31-ին դոմենը դադարեց գոյություն ունենալ ։
Ծանոթագրություններ
an
Անդրե Միշլեն
Անդրե Ժյուլ Արիստիդ Միշլեն (André Jules Aristide Michelin, ), ֆրանսիացի ճարտարագետ և արդյունաբերող, 1877 թվականին Արհեստների և արվեստների բարձրագույն դպրոցի շրջանավարտ, իր եղբայր Էդուար Միշլենի հետ անվադողերի արտադրության Michelin ընկերության համահիմնադիր, 1900 թվականին Միշլենի «Կարմիր ուղեցույցի» հեղինակ ։
Կենսագրություն
Ամուսնացել է ռոյալների հանրահայտ գործարանի սեփականատեր և դաշնակահար Օգյուստ Վոլֆի դստեր` Սոֆի Վոլֆի (1858—1918) հետ ։ 1889 թվականին իր եղբայր Էդուարի հետ ստեղծում է Michelin ընկերությունը, որը 1891 թվականին սկսում է զբաղվել օդադողերի (օդի ճնշմամբ գործող անվադողերի) արտադրությամբ։
1900 թվականին Անդրե Միշլենը ստեղծում է «Միշլենի կարմիր էքսկուրսավար», որը նաև հայտնի է «Կարմիր ուղեցույց» անունով`ավելի հայտնի և ազդեցիկ ռեստորանների վարկանիշային ցանկ, որում գնահատումն իրակաացվում է եռաստղ գնահատման համակարգով։
Այնուհետև, 1909 թվականին Անդրեն տարբեր երկրներում սկսում է Le Guide Rouge ուղեցույցների թողարկումը ։ 1/200 000 մասշտաբով նկարված Michelin քարտեզները աչքի են ընկնում իրենց միկրոսկոպիկ ճշտությամբ։
1900 թվականին իր եղբայր Էդուարի, կոմս Դիոնի, Ռենո եղբայրների, Լուի Պանարի (Louis Panhard) և այլ արդյունաբերողների հետ «Ավտո-վելո» («l’Auto-Vélo») սպորտային օրաթերթի համահիմնադիր, հետագայում հայտնի դարձած «Ավտո» («l’Auto») անունով, որը ղեկավարում էր հեծանվորդ և սպորտային լրագրող Անրի Դեգրանժը։ Օրաթերթը լույս է տեսնում 1900 թվականի հոկտեմբերի 16-ից 1944 թվականի օգոստոսի 17-ը։
Արտաքին հղումներ
Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիացի գործարարներ Կատեգորիա:Ֆրանսիացի ճարտարագետներ
Ֆիեսո դ’Արտիկո
Ֆիեսո դ’Արտիկո (Fiesso d'Artico), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 7204 մարդ։ Խտությունը կազմում է 1 143 մարդ/կմ²։ Տարածքը գրավում է 6 կմ²։ Փոստային ինդեքս՝ 30032։ Հեռախոսային կոդ՝ 041։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Կոնստանտինովկա (գյուղ, Մարյինի շրջան)
Կոնստանտինովկա (Костянтинівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Կոնստանտինովկա գյուղում բնակվում էր 1 293 մարդ։
Ֆագոֆոբիա
Առաջացման պատճառներ
Ֆագոֆոբիան բացառապես հոգեկան ծագման խանգարում է, որի առաջացման պատճառները գրեթե միշտ գնում են դեպի ֆագոֆոբի մանկություն։ Ամենայն հավանականությամբ, մանուկ հասակում հիվանդը սնվելու ժամանակ խիստ ճնշվել է, այնքան, որ շնչահեղձության զգացում է առաջացել․ նման իրավիճակների պատճառով էլ առաջանում է ֆագոֆոբիան՝ մարդու՝ կուլ տալու, սննդով խեղդվելու վախը ։
Համաճարակաբանություն
Մեծահասակների մոտավորապես 6 %-ը կուլ տալու հետ կապված խնդիրներով դիմում են օտոլարինգոլոգին ։ Այս խնդրի ամենատարածված պատճառները կերակրափողի անցանելիության խանգարումներն ու մարսողական տրակտի շարժունակության հետ կապված խնդիրներն են, իսկ մյուս դեպքերում բողոքները ծագում են ֆագոֆոբիայի պատճառով՝ դրանով իսկ կրելով ոչ թե ֆիզիկական, այլ հոգեբանական բնույթ։ Հետազոտության արդյունքների համաձայն՝ կուլ տալու հետ կապված խնդիրներ ունեցող մարդկանց մոտ 47 %-ը կարող է տառապել ֆագոֆոբիայից ։
Ախտանշաններ
Ֆագոֆոբիայի, որպես կանոն, ուտելիս առաջացող ամենատարածված ախտանշաններ են․
(550) Սենտա
(550) Սենտա (Senta), աստերոիդ աստերոիդների հիմնական գոտում։ Հայտնաբերվել է 1904 թվականի նոյեմբերի 16-ին Մաքս Վոլֆի կողմից Հայդելբերգում ։
Ֆագոֆոբիա
Ախտանշաններ
Որոշ դեպքերում նկատվում է նաև խուճապի ուժեղ նոպա։ Այլ հոգեբանական հիվանդություններից և ֆոբիաներից ֆագոֆոբիան առանձնանում է նրանով, որ այս դեպքում խնդիրը առաջանում է միայն այն ժամանակ, երբ մարդը փորձում է սնվել ։
(550) Սենտա
Միջին հեռավորությունը Արեգակից կազմում է 2,589703 ա. մ., առավելագույնը մոտենում է 2,0204 ա. մ. հեռավորության վրա և հեռանում 3,159 ա. մ. ։ Արեգակի շուրջ մեկ ամբողջական պտույտ է կատարում 1522,21 երկրային օրվա ընթացքում, իր ուղեծրով շարժվելով միջինում 0,236499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,11° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1904 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ԱՄՆ թենիսի բաց առաջնություն
ԱՄՆ թենիսի բաց առաջնություն (The United States Open Tennis Championships), Մեծ սաղավարտի 4 մրցաշարերից մեկը։ Անցկացվում է ամենամյա, օգոստոսի վերջերին, սեպտեմբերի սկզբին։ Մրցաշարն իրականացվում է հետևյալ կարգով՝ տղամարդկանց և կանանց մենախաղեր, տղամարդկանց, կանանց և խառը զուգախաղեր, ինչպես նաև պատանեկան մրցաշարեր և վետերանների մրցաշարեր։ Մրցաշարի կազմակերպիչը ԱՄՆ թենիսի միությունն է։ 1978 թվականի սկսած մրցաշարի խաղերը տեղի են ունենում Բիլի Ջին Քինգի անվան թենիսի ազգային կենտրոնում, որը տեղակայված է Ֆլաշինգ Մեդոուս պարկում, Քվինս, Նյու Յորք ։
Միմաս (արբանյակ)
Միմաս, Սատուրնի արբանյակն է, հայտնաբերվել է Ուիլիամ Հերշելի կողմից 1789 թվականին։ Անվանվել է հունական դիցաբանության Գեաի որդու անունով։
Կատեգորիա:Սատուրնի արբանյակներ
Մեյոզ
Մեյոզ (μείωσις՝ կրճատում) կամ բջջի ռեդուկցիոն բաժանում, էուկարիոտ բջիջների՝ կենդանիների, բույսերի և սնկերի սեռական բազմացման ժամանակ իրականացող բաժանման հատուկ եղանակ։ Մեյոզով կիսվող բջիջներում քրոմոսոմային հավաքակազմի քանակը կրճատվում է երկու անգամ՝ մեկ դիպլոիդ բջջից առաջանում են չորս հապլոիդ բջիջներ։ Մեյոզի արդյունքում առաջացած բջիջները, կամ գամետներ են (կենդանիների դեպքում), կամ սպորներ (բույսեր)։ Կենդանիների արական գամետներն անվանում են սպերմատոզոիդներ, իսկ իգականը՝ ձվաբջիջներ։ Մեյոզի ընթացքում երկու անգամ կրճատված քրոմսոմային հավաքակազմ ունեցող գամետները միաձուլվում են բեղմնավորման ընթացքում․ առաջացած զիգոտում քրոմոսոմների սկզբնական քանակը վերականգնվում է։
Մեյոտիկ բաժանումն ընթանում է երկու փուլերով՝ մեյոզ I (ռեդուկցիոն) և II (էկվացիոն)։ Յուրաքանչյուր փուլում բջիջները բաժանվում են մեկ անգամ։ Մինչ մեյոզի սկիզբը բջջային ցիկլի S փուլի ընթացքում, յուրաքանչյուր քրոմոսոմի ԴՆԹ-ն կրկնապատկվում է և յուրաքանչյուր քրոմոսոմ ունենում է 2 քույր քրոմատիդ։ Մեյոզի առաջին փուլն սկսվում է այն բջիջների մոտ, որոնց յուրաքանչյուր քրոմոսոմն ունի երկու միանման զույգեր՝ հոմոլոգ քրոմոսոմներ կազմված երկու քույր քրոմատիդներից։ Մեյոզի սկզբում հոմոլոգ քրոմոսոմները մոտենում են միմյանց (կոնյուգացիա) և հազվադեպ փոխանակում գենետիկական տեղեկատվություն (կրոսինգովեր)։ Կրոսինգովերից հետո, յուրաքանչյուր զույգը բաժանվում է՝ գոյացնելով 2 առանձին հապլոիդ բջիջներ, որոնցից յուրաքանչյուրն ունի մեկ քրոմոսոմ (երկու քրոմատիդ)։ Սա տեղի է ունենում մեյոզի առաջին փուլի ընթացքում առաջացած երկու բջիջների մոտ։ Մեյոզ առաջին և երկրորդ բաժանումների միջև ընկած կարճ ինտերֆազի ընթացքում գենետիկական նյութի կրկնապատկում տեղի չի ունենում, որի հետևանքով մեյոզ երկրորդ բաժանման վերջում առաջանում են 4 բջիջներ (գամետներ) քրոմոսոմների հապլոիդ հավաքակազմով։
Մեյոզի նշանակությունը
Մեյոզի արդյունքում դիպլոիդ հավաքակազմով բջջից առաջանում են հապլոիդ հավաքակազմով բջիջներ (վերջին հաշվով գամետներ), որոնց հետագա միաձուլումից բեղմնավորման արդունքում նորից վերականգնվում է քրոմոսոմների դիպլոիդ հավաքակազմն, այսինքն՝ սեռական եղանակով բազմացող օրգանիզմների համար մեյոզն ապահովում է տեսակի քրոմոսոմային հավաքակազմի հաստատունությունը։ Մեյոզը կարևոր նշանակություն ունի նաև օրգանիզմների փոփոխականության մեծացման գործում, ինչը նյութ է հանդիսանում բնական ընտրության համար։ Փոփոխականության մեծացման մեջ կարևոր են նախ՝ մեյոզի առաջին բաժանման պրոֆազում տեղի ունեցող տրամախաչման պրոցեսը, և ապա՝ առաջին բաժանման անաֆազում քրոմոսոմների անկախ բաշխումը, որը բերում է հատկանիշների անկախ, պատահական բաշխման ։
Մեյոզի փուլերը
Մեյոզը բաղկացած է 2 հաջորդական բաժանումներից, որոնց միջև կա կարճ ինտերֆազ։
I պրոֆազից հետո ցենտրիոլները հեռանում են դեպի բջջի բևեռները, ձևավորվում են բաժանման իլիկի թելիկները, միջուկային մեմբրանը և միջուկները քանդվում են։
Մեյոզի երկրորդ բաժանումը տեղի է ունենում առաջինից անմիջապես հետո, առանց ինտերֆազի արտահայտման. S շրջանը բացակայում է, քանի որ երկրորդից առաջ տեղի չի ունենում ԴՆԹ-ի կրկնապատկում։
Մեկ դիպլոիդ բջջից ձևավորվում է չորս հապլոիդ բջիջներ։ Այդ դեպքերում, երբ մեյոզը կապված է գամետոգենեզի հետ (օրինակ բազմաբջիջ կենդանիների մոտ), ձվաբջիջների զարգացման ժամանակ առաջին և երկրորդ մեյոզի բաժանումը դառնում են անահավասարաչափ։ Արդյունքում ձևավորվում է մեկ հապլոիդ ձվաբջիջ և երեք այսպես կոչված ռեդուկցիոն մարմիններ։
Տարբերակներ
Որոշ նախակենդանիների մեյոզը տարբերվում է բազմաբջիջներինից։ Օրինակ, կարող է ընթանալ մեկ, ոչ թե երկու բաժանումներ, իսկ տրամախաչումը ընթանում է մեյոզի այլ փուլում ։ Ենթադրվում է, որ մեկ բաժանումով մեյոզը պարզ է և դրա զարգացումից առաջացել է երկու բաժանումով մեյոզը, որն ապահովում է գենոմենի ռեկոնբինացիան։
Ծանոթագրություններ
Կատեգորիա:Բջջային պարբերաշրջան Կատեգորիա:Քրոմոսոմներ Կատեգորիա:Բջջային գործընթացներ
Ղարակովախ
Ղարակովախ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Ելիզավետպոլ քաղաքից հյուսիս-արևելք ։
Բնակչություն
1907 թվականին գյուղն ունեցել է 144 թուրք, իսկ 1908-ին՝ 144 կովկասի թաթար բնակիչ ։
Հե՜յ, Գրիշա, իմ լուսախպեր, ալեկոծվեց կյանքն էսպես
«Հե՜յ, Գրիշա, իմ լուսախպեր, ալեկոծվեց կյանքն էսպես...», Հովհաննես Թումանյանի քառյակներից։ Հեղինակն այն գրել է 1922 թվականի օգոստոսի 12-ին։
Պատմություն
Քառյակը նվիրված Է բժիշկ Գրիգոր Սաղյանին։ Ստեղծագործության ինքնագիրը չի պահպանվել։ Թումանյանի ընտանեկան արխիվում պահվում Է Աշխեն Թումանյանի ձեռքով արտագրված մեկ օրինակ, «էս Է, որ կա… Ճիշտ ես ասում. թասըդ բե՛ր» քառյակի հետ, նույն էջի վրա։ Առաջին անգամ տպագրվել Է «Հայրենիքի ձայն» սփյուռքահայության հետ մշակութային կապի կոմիտեի շաբաթաթերթում (1965,№ 4)։
Տպագրվում Է Աշխենի արտագրած օրինակից ։
Ծանոթագրություններ
Կատեգորիա:Հովհաննես Թումանյանի քառյակներ
Աստերոիդների ցանկ (89001-89100)
Աստերոիդների ցանկ (88901-89000) * Աստերոիդների ցանկ * Աստերոիդների ցանկ (89101-89200)
Դամասկոսի պողպատ
Դամասկոսի պողպատ, պողպատի տեսակ, որը օգտագործվել է Մերձավոր Արևելքում թրերի պատրաստման մեջ ։ Այս թրերը բնորոշվել են մակերեսին առկա հետքերի առկայությամբ, որը հիշեցնում է հոսող ջրի։ Դամասկոսի պողպատե թրերը բնութագրվել են որպես ամուր, դիմացկուն, շատ սուր եզրերով ։
Պողպատն անվանվել է Դամասկոսի՝ Սիրիայի ներկա մայրաքաղաքի պատվին։ Սա կամ այն պատճառով է, որ թրերը պատրաստվել են հենց Դամասկոսում կամ էլ որ թրերի վրայի հետքերը նմանեցրել են դամասկոսյան կտորներին ։
Դամասկոսի թրերի պատրաստման եղանակը հայտնի չէ։ Մետաղի կրկնօրինակման ժամանակակից փորձերը ամբողջությամբ հաջողությամբ չեն հասել՝ արտադրական տեխնոլոգիայի և հում նյութերի տարբերության պատճառով։ Ներկայումս որոշ անհատներ պնդում են, որ կարողացել են վերահայտնագործել Դամասկոսի պողպատի պատրաստման տեխնոլոգիան  ։
Դամասկոսի պողպատի փառքն ու պատմությունը պատճառ է դարձել բազմաթիվ լեգենդների առաջացման, որոնցից է օրինակ, որ այս թուրը կարող է կտրել հրաձգի փողը կամ եզրին ընկնող մազը ։ 2006 թվականին գերմանացի հետազոտողները տպագրել են մի հետազոտություն, որտեղ Դամասկոսի պողպատում ցույց են տվել նանոթելերի և նանոխողովակների առկայությունը ։
Պատմություն
Դամասկոսի պողպատը պատրաստվել է Մերձավոր Արևելքում՝ Հնդկաստանից և Շրի Լանկայից ներկրված պողպատի հիման վրա։ Հնէաբանական հետազոտությունները ցույց են տալիս, որ պողպատի արտադրությունը սկսել է այժմյան Թամիլ Նադուում մինչև մեր թվարկությունը։ Դամասկոսում արաբները առաջինն էին, որ ներմուծեցին հնդկական պողպատը և թրերի արտադրությունը սկսեց ծաղկել ։ 3-17-րդ դարերում, Հնդկաստանը պողպատի ձուլակտորներ էր առաքում Միջին Արևելք ։
Թրերի պատրաստումը հետզհետե դանդաղում է և դադարում՝ մոտ1750 թվականին։ Թրերի արտադրության դադարի հետ մոռացվում է նաև արտադրության տեխնոլոգիան։ Տարբեր ժամանակակից տեսություններ կան, որոնք փորձում են բացատրել արտադրության դադարը, որոնցից է տեխնոլոգիայի կորուստը, պողպատի արտադրության ճնշումը Հնդկաստանում բրիտանացի Ռաջի կողմից կամ բոլորը միասին
Ծանոթագրություններ
Կատեգորիա:Պողպատ Կատեգորիա:Սառը զենքեր
Լոնդոն լեռ
Լոնդոն լեռ, նաև հայտնի որպես Բաունդերի գագաթ 100, 2326 մետր բարձրությամբ լեռ Ալյասկայի  ու Բրիտանական Կոլումբիայի սահմանի վրա, Ծովափնյա Լեռների Սահմանային լեռնաշղթայի Ջունո սառցադաշտում, Ալյասկայի Հեյնս շրջանին սահմանակից Աթլին բնակավայրից դեպի հարավ-արևմուտք ։ Սկզբնապես կոչվել է Աթլին լեռ և վերանվանվել  հանրահայտ գրող Ջեկ Լոնդոնի անունով (1876–1916 թվականներ) ։
Ահադ
Արաբերենում Ահադ բառը մուսուլմաններն օգտագործում են Աստծուն մատնանշելու համար ՝ դրան կցելով Ալ նախածանցը(Ալ-Ահադ) ։
Երբեմն ահադ նշանակում է կիրակի։
Ծանոթագրություններ
Կատեգորիա:Ալլահի 99 անունները
Հավայան վերնաշապիկ
Հավայան վերնաշապիկ, վերնաշապիկի ոճ, որը ծագել է Հավայիում։ Դրանք ներկայիս Հավայան տեքստիլ արդյունաբերության արտահանման հիմքն են հանդիսանում։ Այս վերնաշապիկների վրա հաճախ նախշեր են պատկերված լինում, լինում են սովորաբար օձիքով և կարճ թևերով։ Սովորաբար վերնաշապիկները ամրացվում են կոճակներով, երբեմն վերնաշապիկի բոլոր կոճակներն են կոճկվում, երբեմն էլ միայն կրծքավանդակի հատվածի կոճակն է կոճկվում և այս դեպքում վերնաշապիկը հագնում են են գլխի վրայով։ Որպես ստանդարտ, կրծքավանդակի ձախ կողմում ունեն կարված գրպան, որը հաճախ այնպես են կարում, որպեսզի չխախտի ոչ մի նախշ։ Նախատեսված են և տղամարդկանց, և կանանց համար։ Կանացի տարբերակները սովորաբար ունեն V-աձև տեսք, որը տարածվում է դեպի օձիք։ Վերնաշապիկների ներքևի եզրը ուղիղ է, քանի որ դրանք նախատեսված չեն մտցնել տաբատի, շորտի կամ կիսաշրջազգեստի տակ։ Նախշերը սովորաբար ծաղկային կամ պոլինեզական մոտիվներով են լինում։ Այն համարվում է որպես ոչ ֆորմալ՝ առօրյա հագուստ։
Ընդհանուր տեղեկություն
Տղամարդկանց համար նախատեսված ավանդական հավայան վերնաշապիկները, որոնք պատրաստված են Հավայան կղզիների բնակիչների համար, սովորաբար զարդարված են հավայան նախշերով, որոնք եկել են տեղական մգդակած ծածկոցներից, տապասներից։ Ժամանակակից Հավայան վերնաշապիկները կարող են ունենալ նախշեր, որոնք կապ չունեն այս ավանդական մոտիվների հետ, օրինակ կարող են պատկերված լինել մեքենաներ, խմիչքներ, սպորտային ակումբների խորհրդանիշներ և ավանդական վերնաշապիկների նախշերով այլ տարրեր:
Ավանդական հավայան վերնաշապիկները համարվում են պաշտոնական հագուստ Հավայան կղզիներում՝ փոխարինելով կոստյումն ու փողկապը (որն այնքան էլ հարմար չէ տեղական տաք կլիմայի համար) բոլոր դեպքերում, բացառությամբ խիստ հանդիսավոր արարողությունների ։ Վերջերս կղզի ժամանածները (մալահինի) և զբոսաշրջիկները հակված են նախընտրելու ավելի վառ նախշեր, մինչդեռ բնիկները (kama-aina) սովորաբար նախընտրում են ավելի քիչ աչքի ընկնող նախշեր։ Այս վերնաշապիկների նախշերը հաճախ ներսից են պատկերվում, որի արդյունքում արտաքինից այն շատ աչք չի ծակում, և հաճախ կոչվում են «reverse print»: Նրանք, ովքեր ծանոթ չեն այս տարբերակին, նման նախշերը կարող են համարվել որպես արտադրության թերություն։
Կղզիներում տարածված է «Aloha Attire» սովորույթը՝ կիսաֆորմալ հավաքույթները, ինչպիսիք են հարսանիքները, ծննդյան երեկույթները և ընթրիքները, հաճախ պիտակավորված են որպես «Aloha Attire», որը նշանակում է հագուստի որոշակի ձև՝ հավայան վերնաշապիկներ տղամարդկանց համար և մու-մու կամ այլ արևադարձային հագուստ կանանց համար (անգլերեն, հավայական վերնաշապիկները հաճախ կոչվում են ալոհա վերնաշապիկ՝ aloha shirt): Քանի որ Հավայիում ավելի քիչ միտում կա պաշտոնական տեսք ունենալու, քան ԱՄՆ-ի մայրցամաքում, նման միջոցառումներին սովորաբար չեն մասնակցում պաշտոնական հագուստով, և «Aloha Attire»-ը համարվում է ոսկե միջինը առօրյա և պաշտոնական հագուստի միջև։ «Aloha Friday»-ն՝ աշխատանքային շաբաթվա վերջին օրը ոչ այնքան պաշտոնական հագուստով տոնելու հազվադեպ ավանդույթը, սկզբնապես առաջացել է Հավայան շապիկները հանրահռչակ դարձնելու փորձի արդյունքում ։ Թեև հաճախ կարելի է տեսնել, որ կանայք հետևում են այս ավանդույթին, այն ավելի հաճախ նկատվում է տղամարդկանց կողմից։
Պատմություն
Համաձայն 1935 թվականի հունիսի 28-ին «Honolulu Advertiser» գովազդի, հավայան վերնաշապիկներն ի սկզբանե վաճառվել են Հոնոլուլուի «Մուսասի-յա» քաղաքում, որը հիմնադրվել է ճապոնացի ներգաղթյալ Չոտարո Միյամոտոյի (宮本長太郎) կողմից 1904 թվականին։ Հիմնադրի մահից հետո՝ 1915 թվականին, խանութը փոխեց իր անվանումը՝ դառնալով «Մուսաշիյա-Գոֆուկուտեն» (անգլերեն անվանումը՝ «Musashiya shoten», բնօրինակ ճապոներեն 武蔵屋呉服店) և ղեկավարում էր նրա որդին՝ Կոիչիրո Միյամոտոն ։
Երկրորդ համաշխարհային պատերազմից հետո շատ զինվորականներ խաղաղօվկիանոսյան ռազմական գործողությունների թատերաբեմից վերադարձան Միացյալ Նահանգներ՝ իրենց հետ տանելով Հավայան վերնաշապիկները, որոնք էլ 1930-ական թվականներին լայն տարածում գտան Հավայան կղզիներում ։ Զբոսաշրջիկների հոսքը դեպի կղզիներ ավելացավ 1950-ական թվականներին, և 1959 թվականին Հավայան կղզիները դարձավ ԱՄՆ-ի նահանգ։ Տեքստիլ արտադրող Ալֆրեդ Շահինը հեղափոխություն արեց հետպատերազմյան Հավայան կղզիներում պատրաստի հագուստի արդյունաբերության մեջ՝ ստեղծելով հավայան վերնաշապիկների և նմանատիպ հագուստ։ Տղամարդկանց համար արևադարձային նախշերով վերնաշապիկները և կանանց համար սարաֆանները դարձել են ստանդարտ (և երբեմն անճաշակ) հուշանվերներ զբոսաշրջիկների համար, սակայն Շահենը դրանց արտադրության քանակը այնքան է բարձրացրել, որ դրանք համարվել են բարձր նորաձևության արվեստ՝ գեղարվեստական ​​ձևավորումներով, բարձրորակ նյութերով և մանրակրկիտ կար ու ձևով։ Թորի Ռիչարդը այդպիսի շապիկների հայտնի դիզայներ էր, ով 1956 թվականին իր բիզնեսը բացեց Հոնոլուլուում։ Այս վերնաշապիկների հանրաճանաչությանը նպաստեց նաև Էլվիս Փրեսլինը, ով հավայան վերնաշապիկների սիրահար էր և Ալֆրեդ Շահինի ֆիլմի՝ «Blue Hawaii» ֆիլմի սաունդթրեքի շապիկին պատկերված էր կարմիր հավայական վերնաշապիկով (1961)։
Ալոհայի փառատոներ
1946 թվականին Հոնոլուլուի առևտրական պալատը ֆինանսավորեց Հավայան վերնաշապիկների ուսումնասիրությունը։ Հոնոլուլուի շրջանի կառավարությունը որոշում է ընդունել, որը թույլ է տալիս իր աշխատակիցներին հունիս-հոկտեմբեր ընկած ժամանակահատվածում սպորտային վերնաշապիկներ կրել։ Քաղաքի պաշտոնյաներին թույլ չտվեցին աշխատավայրում հագնել հավայան շապիկներ մինչև 1947 թվականին կայացած Ալոհայի շաբաթվա առաջին փառատոնը։ Փառատոնը հետապնդում էր ինչպես մշակութային, այնպես էլ տնտեսական նպատակներ։ Ի սկզբանե անցկացվելով հոկտեմբերին Ալա Մոանա այգում՝ փառատոնը նորից արթնացրեց հետաքրքրությունը Հավայան պարերի, երաժշտության, սպորտի և սովորույթների հնագույն ավանդույթների հանդեպ։ Տեղի ունեցավ Հոլոկու պարահանդես, ծաղկային շքերթ և Հավայան Ամանորյա փառատոն, որը կոչվում էր «Makahiki» և որին մասնակցում էր ավելի քան 8000 մարդ։ Տնտեսական տեսանկյունից փառատոնը առաջինը գրավում է զբոսաշրջիկներին հոկտեմբերին, որը մեռած սեզոն էր, և երկրորդը՝ շահավետ է Հավայան նորաձև արդյունաբերության համար, որը ապահովում է տոնակատարությունների ժամանակ օգտագործվող մու-մու և հավայան շապիկները։ 1974 թվականին Ալոհայի շաբաթը տարածվել է վեց կղզիներում և երկարաձգվեց մինչև մեկ ամիս, իսկ 1991 թվականին այն վերանվանվեց Ալոհայի փառատոներ։
Ալոհայի շաբաթը ուղղակիորեն ազդում է Հավայան հագուստի պահանջարկի վրա և հանդիսանում է շարժիչ ուժ՝ ի աջակցության տեղական արտադրողների։ Նույնիսկ տեղացիները փառատոնի համար նման հագուստի կարիք ունեին, և շուտով այն սկսեցին համարել որպես հարմարավետ հագուստ՝ ամենօրյա կրման համար ։
Ուրբաթ Ալոհա
1962 թվականին հագուստ արտադրողների պրոֆեսիոնալ ասոցիացիան, որը հայտնի է որպես Հավայան նորաձևության գիլդիա, սկսեց գովազդել Հավայան ոճի հագուստը, որը իդեալական է աշխատանքի համար, հատկապես բիզնեսում։ «Operation Liberation» կոչվող արշավում Գիլդիան երկու Հավայան շապիկ նվիրեց Հավայան խորհրդարանի ստորին և վերին պալատների յուրաքանչյուր անդամին ։ Այնուհետև Սենատն ընդունեց բանաձև, որով առաջարկվում էր ալոհա ոճի հագուստի կրումը ամռանը սկսած Լիայի օրվանից՝ մայիսի 1-ից ։
Հրաբխային դպրոց
Հրաբխային դպրոց (Volcano School), ոչ հավայացի նկարիչների խումբ, որը Հավայան կղզիներում նկարում էր գիշերը ժայթքող հրաբխների պատկերներով բնանկարներ։ Այս նկարիչներից ոմանք նկարում էին նաև ջրաներկով բնանկարներ` ցերեկային պատկերներով ։ Նրանց ստեղծած կտավների լավագույն օրինակները իրենցից ներկայացում են եվրոպական ռոմանտիկ ավանդույթների և ամերիկյան բնանկարների ավանդույթների միաձուլումը։
Պատմություն
Հավայան կղզիներում գործող երկու հրաբուխ` Կիլաուեան և Մաունա֊Լոան պարբերաբար ժայթքում էին 1880-1890-ական թվականներին, և «Հրաբխային դպրոցի» նկատմամբ հետաքրքրությունը հասնում է գագաթնակետին։
Հավայան վերնաշապիկ
Ուրբաթ Ալոհա
Ալոհա Ուրբաթի հավայան գաղափարը կամաց-կամաց տարածվեց նախ արևելքում՝ Կալիֆոռնիա, այնուհետև ամբողջ աշխարհով մեկ՝ 1990-ական թվականներին հայտնի դառնալով որպես «Casual Friday»: Այժմ Հավայան կղզիներում ալոհա ոճը մշտապես օգտագործվում է որպես գործնական հագուստ, իսկ Ալոհա Ուրբաթը սովորաբար օգտագործվում է որպես աշխատանքային շաբաթվա վերջին օրը մատնանծող հագուստ։ «TGIF» հապավումը, որը բացվում է, որպես «Thank God It's Friday», նշանակում է «Շնորհակալ եմ, Տեր Աստված, այսօր ուրբաթ է» սկզբնապես հավայան ծագում ունի և օգտագործվում է Կիմո Կահոանոյի և Փոլ Նատոյի կողմից կատարվող 1982 թվականի «It's Aloha Friday, No Work 'til Monday» երգում, որը Հավայան բոլոր ռադիոկայաններով հեռարձակվում է ամեն ուրբաթ օր։
Հրաբխային դպրոց
Պատմություն
Նկարիչների կողմից հատկապես սիրված էր Կիլաուեա հրաբուխը, որին կարելի էր ծովափից հասնել ձի հեծնելով՝ անցնելով թեք լեռնային ճանապարհով։
Էստամպներ ստեղծող և նկարչության ուսուցիչ Հակ-Մեյզելետ Լյուկիենսը Հավայան կղզիների այս ժամանակաշրջանը անվանել է «Հավայան փոքր վերածնունդ » ։ Հոնոլուլուի նկարչության թանգարանի հավաքածուում պահվում են «Հրաբխային դպրոցի» նկարիչների նկարները։
Ծանոթագրություններ
Կատեգորիա:Հավայան մշակույթ
.ao
.ao, Անգոլայի վերին մակարդակի ազգային դոմենը։
Ղեկավարվում է Ագոստիննո Նետտո Համալսարանի կողմից։ Գրանցման կայքը գործում է 2009 թվականից և մինչև 2002 թիվը մնացել է անփոփոխ, միակ լեզուն եղել և մնացել է պորտուգալերենը։ Էջի մի քանի հղումներից մեկը ցույց է տալիս փաստաթուղթը .doc ձևաչափով, որը պարունակում է անգլերեն լեզվով գրանցման կանոններ, որոնք, ըստ ամենայնի, արդեն հնացված են։ Համաձայն իրավաբանական կանոնների, Անգոլայից դուրս գրանցված անձինք իրավունք ունեն գրանցվելու միայն երկրորդ մակարդակի դոմենների տիրույթներում՝ .it.ao: Google- ի որոնողական համակարգը, հավանաբար, որպես  առաջին իրավաբանական անձ,  գրանցվել է site.it.ao դոմենում ։
Արտաքին հղումներ
ao Կատեգորիա:1995 հիմնադրումներ
Toppdomän
Վեսկիդ Վոժ (Պոսկայուի վտակ)
Վեսկիդ Վոժ  (Веськыд-Вож), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Յորսա գետի ձախ ափին՝ 18 կմ հեռավորության վրա։ Գետի երկարությունը կազմում է 18 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կարատ
Կարատ (carato, κεράτιον - եղջերենու պատիճ, որի սերմերը ծառայել են որպես զանգվածի միավոր), թանկարժեք քարերի և մարգարտի զանգվածի արտահամակարգային միավոր։ Կրճատ նշանակումը՝ կար.։
1 կար = 0, 2 գ = 200 մգ։
Բացի զանգվածի չափման միավորից, կարատը նաև ծավալի և ոսկու մաքրության չափման միավոր է։
Կատեգորիա:Զանգվածի միավորներ
Ամելիա Յոմանս
Ամելիա Յոմանս, Կանադացի բժշկուհի և սուֆրաժիստ։ Ամելիան և իր մեծահասակ դուստր Լիլիանը առաջին կին բժիշկներն էին Մանիտոբայում։
Վաղ կյանք և կրթություն
Յոմանսը ծնվել է 1842 թվականի մարտի 29-ին Քվեբեկ քաղաքում՝ Փիթեր Լե Սյուեուի և Բարբարա Դոուսոնի ընտանիքում։ Նրա հայրը եղել է պետական ծառայող։  Ստացել է մասնավոր կրթություն։ 1860 թվականի հոկտեմբերի 16-ին Քվեբեկում ամուսնացել է բժիշկ Օգաստես Ա.Յոմենսի հետ։ Նրանք ունեցել են երկու դուստր ։
1878 թվականին Օգոստոսի մահից հետո, Ամելիա Յեոմենսը, իր դստեր՝ Լիլիանի հետ միասին, որոշել են ստանալ բժշկական կրթություն ։ Քանի որ կանադական բժշկական դպրոցները չէին ընդունում կին ուսանողներ, Յեմանսն և նրա դուստրը ընդունվել են Միչիգանի համալսարանի Էն Արբոր բժշկական դպրոց։ 1883 թվականին Յոմանսը ստացել է իր աստիճանը։ Այնուհետև տեղափոխվել է Վինպեգ, որտեղ Լիլիան արդեն զբաղվում էր մանկաբարձությամբ և բժշկությամբ։ Յոմանսի երկրորդ դուստրը՝ Շառլոտը, բուժքույր դառնալուն պես՝ 1890 թվականին միացել է ընտանիքին ։
Կարիերա
Որպես բժիշկ, Յոմանս և նրա դուստրը հաճախակի բուժում էին մարմնավաճառներին, անօթևան կանանց և այլոց, որոնք գտնվում էին տեղի բանտում։ Այս փորձը դրդել է Յոմանսին գրել գրքույկ, որտեղ Ամելիան պատմել է կանանց սեռական ճանապարհով փոխանցվող հիվանդությունների մասին։ Գրքույկը թողարկվել է Woman's Christian Temperance Union կողմից ։
Յոմանսը 1896-1897 թվականներին զբաղեցրել է Woman's Christian Temperance Union-ի նահանգային նախագահի պաշտոնը ։
Հետագա կյանքը և մահ
Ամելիա Յոմենսը մահացել է 1913 թվականի ապրիլի 22-ին Կալգարիում։
Ծանոթագրություններ
Կատեգորիա:Կանադացի բժշկուհիներ
Ասորա-հռոմեական դատաստանագիրք
Դատաստանագիրքը բնագրից հայերենի է թարգմանել Ներսես Լամբրոնացին 1197թվականին, թեև բացառված չէ, որ եղել է նաև ավելի վաղ թարգմանություն։ Հայերեն տարբերակը ասորականի սոսկ թարգմանությունը չէ, այլ նոր խմբագրություն, որն անտեղյակության կամ թյուրիմացության հետևանքով համարվել է հայկական ու Մխիթար Գոշի Դատաստանագրքի հետ միասին թարգմանվել վրացերենի և մտել Վախթանգ VI թագավորի օրենքների ժողովածուի մեջ՝ «Հայկական օրենքներ» ընդհանուր վերնագրով։ Դատաստանագիրքը հիմնականում քաղաքացիական օրենսգիրք է, հոդվածների ճնշող մեծամասնությունը նվիրված է գույքային հարաբերություններին։ Նրա համակարգը մոտավորապես հետևյալն է. առուծախի պայմանագրեր, քաղաքացիական գործարքների վաղեմություն, պարտավորություններ և գրավի իրավունք, ժառանգական իրավունք, ստրկատիրական իրավունք, հոգևորականների, բժիշկների և գիտնականների ապահարկության և այլ գույքային արտոնություններ, ամուսնություն և ապահարզան, ամուսինների գույքային և ոչ գույքային հարաբերություններ, ծնողների և զավակների փոխհարաբերություններ, քրեական և դատավարական իրավունք։ Դատաստանագիրքը դեռևս չունի գիտական հրատարակություն և հայերեն լեզվով չի ենթարկվել մանրազնին ուսումնասիրության։
Գրականություն
Կատեգորիա:Իրավունքի աղբյուրներ
Ռուդի Ռուտիգեր
Դենիել «Ռուդի» Ռուտիգերը (Daniel Ruettiger), ) ոգեշնչող հռետոր է (motivational speaker) և ամերիկյան քոլեջային ֆուտբոլի (en:American football - ձևափոխված ռեգբի) նախկին խաղացող, ով հայտնի է նրանով որ չնայած սպորտային բնածին տվյալների բացակայությանը՝ տարիների համառության ու նպատակասլացության շնորհիվ մեկ խաղի մասնակցելու համար։
Վաղ տարիները
«Ռուդի» մականվամբ Դենիել Ռուտիգերը ծնվել է միջինից ցածր եկամուտ ունեցող ծնողների ընտանիքում (14 երեխաներից 3-րդը)։ Դպրոցում խնդիրներ է ունեցել՝ այդ ժամանակ իր մոտ դեռ չբացահայտված դիսլեքսիայի (dyslexia |կարդալու կարողության վրա ազդող ուսումնական խնդիր) պատճառով։ Հաճախել է Ժոլիետի Կաթոլիկ Ակադեմիան (Joliet Catholic Academy), որտեղ գլխավորել է ամերիկյան ֆուտբոլի թիմը՝ մրցակցին արգելափակելու (tackle) գծով։
Խաղը Նոտր Դամի Համալսարանի թիմի կազմում
Միջնակարգ կրթություն ստանալուց հետո Ռուտիգերը 4 տարի ծառայել է նավատորմում (US Navy)։ Այնուհետև ընդունելության համար դիմել է Նոտր-Դամի Համալսարան (University of Notre Dame), բայց ստիպված է եղել քոլեջային սկզբնական տարիները անցկացնել Սուրբ Խաչի Քոլեջում (Holy Cross College), որտեղ երկու տարի ուսանելուց և տեղափոխվելու երեք մերժում ստանալուց հետո ի վերջո կարողացել է 1974 թ. տեղափոխվել Նոտր-Դամի Համալսարան։
Չակ-չակի թանգարան
Չակ-չակի թանգարան, թանգարան Թաթարստանի Կազան քաղաքի հին թաթարական արվարձանում։ Գտնվում է վաճառական Վաֆա Բիգաևի տանը, որը 19-րդ դարի ճարտարապետական հուշարձան է Կազանի Փարիզյան կոմունա 18 հասցեում։
Ռուդի Ռուտիգեր
Խաղը Նոտր Դամի Համալսարանի թիմի կազմում
Ռուտիգերի երազանքն էր խաղալ Նոտր Դամի «Պայքարող Իռլանդացիներ» (Fighting Irish) թիմի կազմում՝ չնայած սպորտային բնածին տվյալների բացակայությանը (նրա հասակը ընդամենը 1.67 մետր էր [5'6"], իսկ քաշը՝ 74կգ [165 ֆունտ])։ Այդ ժամանակ Նոտր Դամի թիմի գլխավոր մարզիչ Արա Պարսեղյանը (en:Ara Parseghian | հայկական ծագումով ամերիկյան լեգենդար մարզիչ. 1980 թ. ներառվել է Քոլեջային [Ամերիկյան] Ֆուտբոլի Պանթեոնի մեջ) քաջալերում էր թիմին կամավոր միացող խաղացողներին (walk-on player - խաղացող, ում չեն հրավիրել թիմ և չեն տրամադրել սպորտային կրթաթոշակ)։ Աշխատասիրության և համառության շնորհիվ Ռուտիգերը վաստակում է իր տեղը Նոտր Դամի վարժանքների թիմում (scout team - պարապմունքների ժամանակ օգնում են հիմնական թիմին՝ հանդես գալով իբրև հակառակորդներ)։
Չակ-չակի թանգարան
Պատմություն
Թանգարանը բացվել է 2014 թվականին թանգարանի հիմնադիրներ Դմիտրի Պոլոսինի և Սուլեյման Ռաուշանիի սեփական միջոցներով։
Թանգարանի էքսկուրսիաներն ընդգրկում են Կամա-վոլգյան Բուլղարիայից մինչև մեր օրեր, սակայն հատուկ ուշադրություն է հատկացվում 19-րդ դարի վերջի և 20-րդ դարի սկզբի ժամանակահատվածին, որը համեմատաբար լավ է նկարագրված ժամանակակիցների կողմից, հատկապես թաթար գիտնական-էնցիկլոպեդիստ Կայում Նասիրիի կողմից։
Ռուդի Ռուտիգեր
Խաղը Նոտր Դամի Համալսարանի թիմի կազմում
1974 թ. խաղաշրջանից հետո Պարսեղյանը դուրս է գալիս, և թիմի գլխավոր մարզիչ է դառնում Դեն Դեվայնը (Dan Devine)։ Դեվայնը հնարավորություն է ընձեռում արդեն ավարտական տարվա ուսանող և պարապմունքներից դուրս դեռ ոչ մի անգամ չխաղացած Ռուտիգերին՝ իբրև պաշտպան հանդես գալու թիմի կազմում ընդդեմ Ջորջիա Թեքի (Georgia Tech - Ջորջիայի Տեխնոլոգիական Ինստիտուտ) 1975 թ. նոյեմբերի 8-ին։ Նշված խաղի ժամանակ Ռուտիգերը կարողանում է արգելափակել հակառակորդ թիմի հարձակման ղեկավարին [quarterback] (դա նրա միակ գրանցված մասնակցությունն է թիմի խաղերին)։ Խաղից հետո թիմակիցները Ռուդիին ուսերի վրա են դուրս տանում ստադիոնից. նա առաջին (և մինչև 1995 թ.՝ միակ) խաղացողն է, ում Նոտր Դամի թիմի անդամները ուսերի վրա են տարել ստադիոնից։
Չակ-չակի թանգարան
Պատմություն
Թանգարանում վերստեղծված է 19-րդ դարի վերջի և 20-րդ դարի սկզբի թաթարական ունևոր տան կենցաղը, որը ստեղծվել է Կազանի թաթարական տների բնօրինակ լուսանկարներով և կենցաղային օգտագործված իրերի նմուշներով՝ ներքին կահավորանք, հագուստ, աշխատանքային գործիքներ։ Թանգարանի առանձնահատկությունն այն է, որ գրեթե ամեն ինչ կարելի է շոշափել և փորձարկել։
Թանգարանի մասն է կազմում խանութը, որտեղ կարելի է համտեսել և գնել չակ-չակ, բաուրսակ և 19-րդ դարի ևս մեկ այլ ուտեստ, որը վերաստեղծվում է ըստ հին բաղադրատոմսի։
Ռուդի Ռուտիգեր
Դպրոցական ֆուտբոլի Ռուդի մրցանակը
2009 թ. սեպտեմբերից Ռուդին երիտասարդ ատլետների խրախուսմանը նպատակաուղղված «Վստահելի սպորտ» (Trusted Sports) կազմակերպության հետ միասին նախաձեռնել է «Դպրոցական ֆուտբոլի Ռուդի մրցանակը» (High School Football 'Rudy' Awards), որը տրվում է ամերիկյան ֆուտբոլի ամենաոգեշնչող դպրոցական խաղացողին, ով անձնավորում է Ռուդիի նշած հատկանիշները (խիզախություն, բնավորություն, նվիրվածություն և ներդրում [four C's։ Courage, Character, Commitment and Contribution]) և խանդավառում իր թիմին ու համայնքին։ Մրցանակի 2010 թ. փետրվարի 3-ին հայտարարված եզրափակիչ փուլի մասնակիցներն էին. <ul> <li>Քելըբ Լեյնդեկեր (Calob Leindecker) (հաղթող), կորցրել է ոտքը՝ մեքենան երթևեկությունից հանելու ժամանակ ընկերոջը օգնելիս։ Ավելի քան 9 վիրահատությունից հետո սովորել է քայլել պրոթեզով և առաջնորդել է իր թիմը 2009 թ. խաղաշրջանի ժամանակ։</li> <li>Կայլ Վիֆեր (Kyle Weafer), երեք տարեկանում նրա մոտ աուտիզմ է հայտնաբերվել։ Չնայած դիպչելուց ունեցած վախին և կոշիկ հագնել չսիրելուն՝ 2009 թ. սկսել է խաղալ և արժանացել հանդիսատեսի համակրանքին (ընդհուպ մինչև խաղերի ժամանակ «Կայլ» կանչերով նրա մասնակցությունը պահանջելը)։</li> <li>Ջաստին Դյուկ (Justin Ray Duke), 2006 թ. բասկետբոլի խաղի ժամանակ ջարդել է վզի 2 ող։ Չնայած բժիշկների եզրակացությանը, որ նա վզից ներքև ցմահ հաշմանդամ է մնալու, Դյուկը նորից սովորել է քայլել և երկարատև վերականգնողական ժամանակահատվածից հետո 2006 թ. հոկտեմբերին վերադարձել է խաղադաշտ։</li> <li>Բոբի Քինի (Bobby Keeney) (երկրպագուների մրցանակ), 7 տարեկան հասակում ականատես է եղել փոքր քրոջ մահվանը՝ դժբախտ պատահարից, դպրոցական տարիներին ստիպված է եղել հաղթահարել նաև առողջական ուսումնական խնդիրներ։ Այժմ մասնակցում է բազմաթիվ սպորտային խմբակների և օգնում մտավոր ու ֆիզիկական խնդիրներ ունեցող երեխաներին ապրել ակտիվ ու լիարժեք սպորտային կյանքով։</li> </ul>
Չակ-չակի թանգարան
Ծանոթագրություններ
Կատեգորիա:Կազանի թանգարաններ Կատեգորիա:2014 հիմնադրված թանգարաններ
Ռուդի Ռուտիգեր
Հետաքրքիր փաստեր
<ul> <li>Ռուտիգերը ճանաչման է արժանացել ԱՄՆ նախագահ Ջորջ Բուշ կրտսերի կողմից։</li> <li>Ռուտիգերը ԱՄՆ մի շարք քաղաքների բանալիների է արժանացել՝ իր ոգեշնչվածության, նվիրվածության և մարդկային ոգու համար։</li> <li>1993 թ. «Ռուդի» (Rudy) ֆիլմը պատմում է Ռուտիգերի անկոտրում համառության ու երազանքի իրականացման ճանապարհի մասին։ Ֆիլմի ռեժիսորն է Դեյվիդ Անսպոն (David Anspaugh), Ռուդիի դերում՝ Շոն Աստինը (Sean Astin)։ Ինքը Ռուտիգերը ֆիլմում երևում է Ռուդիի խաղի ժամանակ նրա հոր և եղբոր ետևում կանգնած երկրպագուներից մեկի դերում։</li> </ul>
Կատեգորիա:Ամերիկացի ամերիկյան ֆուտբոլիստներ Կատեգորիա:1949 ծնունդներ Կատեգորիա:Օգոստոսի 28 ծնունդներ
Մեկենիմ Կիրգիզստան
Քաղաքական կուսակցություն «Մեկենիմ Կիրգիզստան» (կիրգ. «Մեկենիմ Ղրղզստան» «սայասի կուսակցություններ», Ռուսերեն: «Իմ հայրենիքը Ղրղզստանն է»), քաղաքական կուսակցություն Ղրղզստան, կազմավորվել է 2015 թվականին։ Ղրղզստանի Հանրապետության արդարադատության նախարարությունում կուսակցությունը գրանցվել է 2019 թվականի մայիսի 24-ին       :
2016
Տեղական Քենեշի Ղրղզստանի Հանրապետություն ընտրությունների արդյունքներով, որոնք նշանակված են դեկտեմբերի 11-ի 2016 թվականի մանդատներով:
2018
Ղրղզստանի Հանրապետության տեղական քենեշների ընտրությունների արդյունքներով, որոնք նշանակված են հունվարի 28 2018 թվականԱ-մանդատների համար  :
Ջալալ-Աբադի շրջանի Տաշ-Կոմուրի քաղաքային քենեշ քաղաքում 31 մանդատից ստացել է 3202 ձայն, 30,32% (10 մանդատ) Չույի մարզի Ժայիլսկի շրջանի Կարա-Բալթյան քաղաքային Կենեշում 31 մանդատից ստացել է 2910 ձայն, 19,77 տոկոս (7 մանդատ) :
Ծանոթագրություններ
Կատեգորիա:Կուսակցություններ
Ֆոսալտա դի Պորտոգրուարո
Ֆոսալտա դի Պորտոգրուարո  (Fossalta di Portogruaro), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 6022 մարդ։ Խտությունը կազմում է 188 մարդ/կմ²։ Տարածքը գրավում է 31 կմ²։ Փոստային ինդեքս՝ 30025։ Հեռախոսային կոդ՝ 0421։
Կոմունայի հովանավորն է Վերոնայի Սուրբ Զենոնը։ Տոնակատարությունը ապրիլի 12-ին է։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Անաթեմա
Anathema, անգլիական ռոք-խումբ է, ստեղծվել է 1990 թ. Լիվերպուլում։